|  |
| --- |
| **BOSANSKO-PODRINJSKI KANTON**  |
| PROGRAM: **Program utroška sredstava Ministarstva za pravosuđe, upravu i radne odnose sa ekonomskog koda 614 300 - tekući transferi neprofitnim organizacijama**   |

# OSNOVNE INFORMACIJE

|  |  |
| --- | --- |
| **Naziv programa:** Program utroška sredstava Ministarstva za pravosuđe, upravu i radne odnose sa ekonomskog koda 614 300- tekući transferi neprofitnim organizacijama**Područje:** Bosansko-podrinjski kanton**Oblast:** Pravosuđe i javna uprava**Period:**  2011**Ukupni troškovi** :15 000,00 KM**Pravni osnov:** Člana 38. i 45. Zakona o izvršenjubudžeta BPK-a (Sl.novine BPK-a, broj: 5/11),  **Korisnici/ciljane skupine:** Udruženja koja djeluju na području Bosansko-podrinjskog kantona i građani Bosansko-podrinjskog kantona |  **PROGRAM IZRADILO****MINISTARSTVO ZA PRAVOSUĐE, UPRAVU I****RADNE ODNOSE BOSANSKO-PODRINJSKOG** **KANTONA GORAŽDE****Višegradska 2a****Goražde****038/227-251**  |

1. Opis programa

U cilju ostvarivanja nadležnosti utvrđenih članom 5. Zakona o kantonalnim ministarstvima i drugim tijelima kantonalne uprave BPK-a ( Sl.novine BPK-a, broj: 5/03) i ciljeva utvrđenih Srednjoročnim strateškim planom ministarstva broj: 05-05-365 od 08.08.2011. godine usmjerenih na poticanje razvoja organizacija civilnog društva koje svojim djelovanjem doprinose izradi politika na nivou kantona i čiji rad je u skladu sa strateškim prioritetima ministarstva i pravosudnih institucija, shodno Zakonu o izvršenju budžeta BPK-a( Sl.novine BPK-a broj: 5/11) kao način realizacije pojavljuje se potreba utvrđivanja Programa utroška sredstava.

Uzimajući u obzir potrebu učešća građana u procesu kreiranja politika, kao pretpostavke izrade propisa koji su prihvatljivi od strane građana, putem čega se ostvaruje i veći stepen zakonitosti, pojavljuje se potreba pružanja podrške projektima koji doprinose pomenutom procesu.

Strategijom reforme pravosuđa u BiH i Akcionom planom za sprovođenje predviđa se učešće civilnog društva u sprovođenju ciljeva u oblasti pravosuđa. Kao pitanje vezano za pravosuđe i pravdu pojavljuje se pristup pravdi u okviru koje civilno društvo može dati značajan doprinos.

Pored pomenutog, Sporazumom o saradnji između Vijeća ministara i nevladinog sektora u BiH u član.2 predviđena je saradnja nevladinog sektora sa vladama kantona na principima sporazuma koji, između ostalog podrazumjeva i podršku u finansiranju i sufinansiranju nevladinog sektora.

 Potrebe, ciljevi i koristi prema kojima je usmjeren ovaj program su lako uočljivi i višestruki pri čemu je način djelovanja prilagođen realnim mogućnostima Bosansko-podrinjskog kantona.

1. CILJEVI PROGRAMA
* Povećanje i osnaživanje učešća organizacija civilnog društva u procesu kreiranja i donošenja politika
* Pristup pravdi
1. OSTVARIVANJE PROGRAMA

Sredstva po ovom Programu se dodjeljuju za finansiranje ili sufinansiranje projekata udruženja koja su registrovana u Ministarstvu pravosuđa i uprave BPK-a kantona, kao i organizacijama i udruženjima koja su registrovana u skladu sa zakonom na entitetskom ili državnom nivou, a koja imaju sjedište, djeluju, rade i implementiraju projekte na podrucju BPK-a.

Sredstva za programe i projekte udruženja dodjeljuju se na osnovu javnog poziva Ministarstava za pravosuđe, upravu i radne odnose BPK-a projektima i programima kojima se ostvaruju ciljevi ovog Programa u iznosu do 5000,00 KM.

Ministarstvo će putem Komisije vršiti procjenu podnešenih projekta i programa ocjenama od 1do 5 prema slijedeće kriterijima:

1. Utjecaj projekta na ostvarivanje ciljeva,
2. Iskustvo aplikanta u upravljanju projektom,
3. Stručna osposobljenost aplikanta,
4. Obuhvaćenost osoba programom,
5. Finansijski kriterij (finansiranje ili sufinansiranje/projekti kojima se predviđa sufinansiranje će biti ocjenjeni većom ocjenom).

Prilikom procjene nece se razmatrati programi i projekti koji:

* se iskljucivo baziraju na investicijskim ulaganjima, izgradnji i adaptaciji

objekata i kupovini opreme.

Javni poziv se objavljuje se na zvanicnoj Web stranici Vlade Kantona, Oglasnoj tabli Vlade BPK-a i RTV BPK-a. Prijave na javni poziv dostavljaju se u roku od 10 dana od dana poslednjeg objavljivanja javnog poziva.

Udruženja podnose prijavu na javni poziv tako što popunjavaju Prijavni obrazac koji cini sastavni dio ovog Programa.

Uz Prijavni obrazac obavezno se prilaže :

- Rješenje o upisu u Registar kod Ministarstva za pravosuđa, uprave i radne odnose BPK-a

 ili drugog nadležnog organa u Federaciji Bosne i Hercegovine ili Bosni i Hercegovini

 [sjedište udruženja na Rješenju je na podrucja BPK-a] (orginal ili ovjerena kopija),

* Uvjerenje o poreznoj registraciji (orginal ili ovjerene kopija),
* Karton deponovanih potpisa iz banke osoba odgovornih za finansije u udruženju ili kopiju ugovora s bankom o otvaranju transakcijskog racuna [ugovor sadrži ID broj udruženja i imena osoba ovlaštenih za finansije u udruženju] (original ili ovjerena kopija);
* Detaljan program ili projekat za koji se traže sredstva;
* Finansijski plan projekta s izvorima prihoda i ocekivanim rashodima;
* Podatke o stručnoj spremi nosioca realizacije projekta,

Nakon provedenog javnog poziva Ministarstvo će sačiniti prijedlog Odluke o dodjeli sredstava koju donosi Vlada Bosansko-podrinjskog kantona.

1. Troškovi realizacije Programa

Sredstva za realizaciju ovog Programa se obezbjeđuju u Budžetu Ministarstva za pravosuđe, upravu i radne odnose Bosansko-podrinjskog kantona Goražde u budžetskoj 2011 godini, ekonomski kod 614 300- tekući transferi neprofitnim organizacijama u iznosu od 15 000,00 KM

Ograničenje troškova finansiranja projekta/programa je određeno do iznosa od 5000,00 KM po jednom projektu.

Po ciljevima Programa troškovi su raspoređeni na slijedeći način:

* Povećanje i osnaživanje učešća organizacija civilnog društva u procesu kreiranja i donošenja politika

 **10000,00 KM**

* Pristup pravdi **5000,00 KM**
1. Procjena rezultata i rizici prilikom realizacije Programa

Provedbom programa može se očekivati osiguranje podrške udruženjima građana koja prema ciljevima svog djelovanja doprinose realizaciji ciljeva ovog Programa i koji će u krajnjem doprinjeti osnaživanju djelovanja udruženje građana iz ciljane grupe. Sama procjena i nadzor će biti uočena iz obaveze udruženja da po realizaciji projekta dostave izvještaj o realizaciji.također važnu ulogu u nadzoru vrši će Ured za reviziju BPK-a i Ministarstvo finansija u skladu sa zakonskim propisima.

Rizici prilikom realizacije Programa i sredstava su najvećim dijelom usmjereni na kvalitet ponešenih projekata/programa udruženja i eventualna nemogućnost osiguranja prihoda zbog nedovoljnog priliva sredstava.

6. Završne napomene

Provedbu programa u smislu kadrovskih pitanja provest će uposleni u Ministarstvu za pravosuđe, upravu i radne odnose BPK-a Goražde

**Broj: 05-14- 511-2 /2011**

**Goražde, 02.11.2011. godine MINISTAR**

 **Janković Radmila, dipl.iur**

 **Saglasnost na ovaj Program dala je Vlada Bosansko-podrinjskog kantona Goražde, Odlukom broj: 03-14-1744 od 02.11.2011. godine**